בס"ד, אייר תשפ"ד

**בבא מציעא דף פ"ז, שאלה בשלום אישה –**

**התנהגות בדרך ארץ, תוך שמירה על דרכי הצניעות**

1. **קידושין, דף ע':** "אין שואלין בשלום אשה. על ידי בעלה! אמר ליה, הכי אמר שמואל: אין שואלין בשלום אשה כלל".
2. **רש"י שם:** "אין שואלין בשלום אשה - שמא מתוך שאילת שלום יהיו רגילים זה עם זה ע"י שלוחם ויבואו לידי חיבה".
3. **בבא מציעא, דף פ"ז:** "והאמר שמואל: אין שואלין בשלום אשה כלל! על ידי בעלה שאני".
4. **רש"י שם:** "על ידי בעלה - לא שישאל לה לשלום, אלא לבעלה ישאל: מה שלום הגברת?".
5. **תוספות שם:** "על ידי בעלה - היינו דוקא לשאול איה פלונית אבל לשאול בשלומה אפילו ע"י בעלה אסור".
6. **רמב"ם איסורי ביאה, כ"א ה':** "ואין שואלין בשלום אשה כלל ואפילו על ידי שליח".
7. **שולחן ערוך אבן העזר, כ"א ו':** "אין שואלים בשלום אשה כלל, אפילו ע"י שליח, ואפי' ע"י בעלה אסור לשלוח לה דברי שלומים. אבל מותר לשאול לבעלה איך שלומה".
8. **ב"ח שם:** "והתוס' והרא"ש כתבו לשם דמותר לשאול לבעלה היאך שלומה וניהוגה כמו ששאלו המלאכים לאברהם ... ונראה דאפילו לאחרים יכול לשאול היאך שלומה וניהוגה דאין איסור אלא לשלוח לה שלום שמרגל ליבה ודעתה אצלו ויהיו רגילים זה עם זו ויבואו לידי חיבה".
9. **ערוך השולחן אבן העזר, כ"א ח':** "ולפ"ז אין האיסור רק בשאילת שלום שיש בזה קירוב דעת ואהבה אבל לאמר לה צפרא טבא וכה"ג נראה דאין איסור".
10. **מאירי קידושין שם:** "ואשת איש אפילו שאילת שלום ואפילו על ידי שליח ואפילו על ידי בעלה אסור אלא למי שיודע בעצמו שאין תרבות יצרו חשוד בסרך הרהור על דברים אלו כלל על זה ועל כיוצא בו נאמר ויראת מאלהיך אני ה' ".
11. **חידושי הריטב"א, קידושין דף פ"ב:** "הכל לפי דעת שמים. וכן הלכתא דהכל כפי מה שאדם מכיר בעצמו, אם ראוי לו לעשות הרחקה ליצרו עושה ואפילו להסתכל בבגדי צבעונין של אשה אסור. ואם מכיר בעצמו שיצרו נכנע וכפוף לו ואין מעלה טינא כלל מותר לו להסתכל ולדבר עם הערוה ולשאול בשלום אשת איש, והיינו ההיא דרבי יוחנן דיתיב אשערי טבילה ולא חייש איצר הרע ... אלא שאין ראוי להקל בזה אלא לחסיד גדול שמכיר ביצרו, ולא כל תלמידי חכמים בוטחין ביצריהן".
12. **שו"ת מנחת יצחק, ח' קכ"ו:** "אמנם בנוגע לשאילת שלו' באשה אין ענין להלכות הנ"ל, דבאשה עיקר טעמא משום חבה, ומ"מ הקילו האחרונים באמירת צפרא טבא, דכיון דהוי ממדות דרך ארץ ל"ש חבה, דהנה כי כן כתב בפשיטות בספר ערוך השלחן (א"ע סי' כ"א סעי' ח'), דכיון דהטעם משום חבה וכמ"ש רש"י, לפי"ז אין איסור רק בשאילת שלו' שיש בזה קירוב הדעת ואהבה, אבל לאמר לה צפרא טבא וכה"ג נראה דאין איסור עיי"ש ...

אבל מ"מ כיון דבנוגע לשאילת שלו' באשה, אין לחלק מטעם דשלו' הוי שמו של הקב"ה, ובין לשון אחר, רק בין אם הוי דרך חבה או לא, אם כן בזמנינו דכפי הנהוג בין ההמון הוי אמירת שלו' כמו צפרא טבא דהתירו משום דהוי אורחא ולית בי' משום חיבה כנ"ל".

1. **עזר מקודש, על השו"ע שם:** "הנהוג לילך אחר מילה לומר להיולדת מז"ט. היינו מצד שאין זה בחינת סגנון שאלת שלום אשה שיש למנוע. רק הוא בקשת תפילה שיהי' למז"ט גם אל משפחת האם ... וכתבתי במק"א שכל מה שאינו שאלת שלום על דעת חבה אינו בכלל מניעת שאלת שלום אשה וכמו שנוהגים לדרוש שלום נשים ומה יעשה בהן בבריאות ובהצלחה ונוהגים להתפלל עבורן ולברכן ובפרט שגם שאלת שלום דידן קיל עוד יותר משאלת שלום שבימי חז"ל ...

האחרונים ז"ל אסרו לכתוב ותאמר שלום לזוגתך ויש נוהגים לכתוב מזוגתי לזוגתך שלום וכן הייתי נוהג כמה פעמים וגם שלא ראיתי כעת מפורש בזה להיתר, מכל מקום מסברא נראה שכן הוא שכמו ששלוחו כוותיה ואסור לכתוב ותאמר שלום לזוגתך משום שאמירתו של הבעל הוא בשליחותו כן הוא מה שהאשה עושת לבעלה שליח לדרוש שלום בגינה. שהרי זה רק כאשה דורשת שלום אשה ולא יותר ועל ידי זה גם כשלא שמע כלל מאשתו וכותב כן מסתמא כי כשיאמר לה שתעשה כן בטוח שתצייתנו בזה זכין לאדם שלא בפניו כיון שדרישת שלום לעם בני ישראל בפרטות הוא מצוה וזכות".

**בבא מציעא, דף פ"ז:** "להודיע ששרה אמנו צנועה היתה".